* **Høringsbrev**

Vår ref.: 18/885

**Høringsbrev – NOU 2017:16 På liv og død. Palliasjon til alvorlig syke og døende**

I mai 2016 satt regjeringen ned et offentlig utvalg med mandat å gjennomgå og vurdere dagens palliative tilbud. Utvalget overleverte NOU 2017:16 *På liv og død. Palliasjon til alvorlig syke og døende* i desember 2017. Utvalget har foreslått tiltak for å imøtekomme brukernes/pasientenes og de pårørendes behov og ønsker for innhold i, organisering av og sted for behandling, pleie og omsorg i livets sluttfase, uavhengig av diagnose, alder, bosted eller andre forhold, fra diagnosen stilles, gjennom sykdomsperioden og frem til livets avslutning. Utvalget har foreslått tiltak som skal bidra til å styrke kvalitet, kompetanse, samhandling, faglig omstilling og nye arbeidsformer, samt tverrfaglig samarbeid.

Helse- og omsorgsdepartementet inviterer høringsinstansene til å vurdere utvalgets forslag. Høringsinstansene blir bedt om å vurdere om rapporten bør sendes til underliggende etater eller virksomheter, tilknyttede virksomheter, medlemmer e.l. Alle kan avgi høringsuttalelser. Uttalelser er som hovedregel offentlige etter offentlighetsloven og vil bli publisert.

Departementet har opprettet en nettside for høringen. <https://www.regjeringen.no/no/dokumenter/horing---nou-201716-pa-liv-og-dod/id2590209/> Høringsuttalelsene sendes fortrinnsvis digitalt på denne nettsiden. Høringsinstansene kan registrere seg, mellomlagre svaret og laste opp vedlegg. Høringsinstansene kan også sende svar uten å registrere seg.

Høringsfrist er 21. mai 2018

Med hilsen

|  |  |
| --- | --- |
| Anne-Cathrine Haug-Jørgensen (e.f.)Konst. ekspedisjonssjef   | Kristin LøkkeKonst. avdelingsdirektør |